《忆罗浮兼寄何使君二首 其二》
明代·卢龙云

山色年年好，难逢地主贤。帷搴朱洞外，榻下铁桥边。

剩有登楼月，俱无警堠烟。安民多渤海，游骑喜相连。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。